作者：罗志仁
词牌/韵律：菩萨蛮

paragraphs: 晓莺催起。
问当年秀色，为谁料理。
怅别后、屏掩吴山，便楼燕月寒，鬓蝉云委。
锦字无恁，付银烛、尽烧千纸。
对寒泓静碧，又把去鸿，往恨都洗。
桃花自贪结子。
道东风有意，吹送流水。
谩记得当日、心嫁卿卿，是日暮天寒，翠袖堪倚。
扇月乘鸾，尽梦隔、婵娟千里。
到嗔人、从今不信，画檐鹊喜。